b'\n_START_ARTICLE_\nPuhek\n_START_PARAGRAPH_\nPuhek je glavni literarni lik v pripovedi Puhek Frfotin, ki spada v zbirko pripovedk in pesmi Skrivnostna bela krpica. Zbirko sta napisala Len\xc4\x8dka Kupper in Janez Bitenc, iz\xc5\xa1la je leta 1985.\n_START_SECTION_\nVsebina pravljice\n_START_PARAGRAPH_\nPravljica govori o najve\xc4\x8djem regratovem semenu. To seme je zraslo prav v sredini cvetne glavice. Samo si je nadalo ime "Puhek Frfotin". Ko je popihal spomladanski veter, se je v zraku nad travnikom zna\xc5\xa1el tudi Puhek. Veter ga je nosil in vrtin\xc4\x8dil skupaj z ostalimi belimi stre\xc5\xa1icami. Veter je nenadoma popustil in Puhek se je ustavil na veji mlade breze. Ogledoval si je novo okolico, \xc4\x8debele, metulje, \xc4\x8dmrlje, ptice in ro\xc5\xbee. Veter znova zapiha in s seboj odnese Puhka. Ni trajalo dolgo in debele kaplje so pri\xc4\x8dele padati iz sivih oblakov. Tudi nanj je padla kapljica in skupaj s kapljico je padel na travo. Tam je hvale\xc5\xbeen za vse, kar je do\xc5\xbeivel, pognal nove koreninice.\n_START_SECTION_\nInterpretacija literarnega lika\n_START_PARAGRAPH_\nPuhek je najve\xc4\x8dje regratovo seme, z najlep\xc5\xa1o strehico, tanko kot paj\xc4\x8devina. Je nestrpen, ker ne ve, kdaj bo \xc5\xa1el od doma in kaj ga \xc4\x8daka na poti. Ko ga kon\xc4\x8dno odnese veter, ga je strah vrtin\xc4\x8denja in visokega poleta. Po\xc4\x8dasi se privadi hudi vi\xc5\xa1ini in u\xc5\xbeiva v razgledu nove okolice. Ko se ga dotakne de\xc5\xbena kapljica, je kljub kon\xc4\x8danemu potovanju hvale\xc5\xbeen za vse kar je do\xc5\xbeivel, in vesel, ker bo pognal koreninice in ustvaril novo \xc5\xbeivljenje._NEWLINE_Puhek je literarni lik, ki se pogovarja z \xc5\xbeivalmi in rastlinami. U\xc5\xbeiva v lepoti narave in pogledu na ostale prebivalce sveta.'